Kamu bisa jelasin ke aku soal Majlis Syura Negeri Pulau Pinang dalam bahasa melayu?

Majlis Syura Pulau Pinang merupakan sebuah badan kerajaan yang ditubuhkan oleh Kerajaan Negeri Pulau Pinang, Malaysia. Ia ditubuhkan pada 2009. Ia sebagai wadah perbincangan dan muzakarah dua hala untuk menambah baik pencapaian umat Islam Pulau Pinang. Majlis Syura mengadakan mesyuaratnya tiga kali setahun.

Penubuhannya dimaklumkan oleh Pengerusi Jawatankuasa Hal Ehwal Agama, Perdagangan Dalam Negeri dan Hal Ehwal Pengguna, Dato' Abdul Malik Abul Kassim pada Jun 2009 dan dikendalikan pengurusannya oleh Bahagian Dakwah Jabatan Hal Ehwal Agama Islam Negeri Pulau Pinang (JAIPP). Keanggotaannya adalah dari pakar-pakar pelbagai bidang berperanan sebagai penasihat dan pencetus idea kepada pentadbiran hal ehwal agama Islam di negeri ini seperti intelektual, ulama, agamawan, Mufti, Ketua Hakim Syariah, Yang di-Pertua Majlis Agama Islam Negeri Pulau Pinang (MAINPP), pertubuhan bukan kerajaan (NGO) Islam, tokoh-tokoh politik dan agensi kerajaan. Dengan cetusan idea yang baik itu, program dan aktiviti berkesan dapat dilaksanakan demi memastikan umat Islam di negeri ini mencapai tahap kehidupan yang lebih sejahtera